Številka: 110-13/2025-6201-1

Datum: 15. 4. 2025

Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, [114/23](http://www.uradni-list.si/1/objava.jsp?sop=2023-01-3325) in [136/23](http://www.uradni-list.si/1/objava.jsp?sop=2023-01-4287) – ZIUZDS) in 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb)

**UPRAVNA ENOTA AJDOVŠČINA,** Vipavska cesta 11b, 5270 Ajdovščina, objavlja 1 prosto strokovno tehnično delovno mesto za nedoločen čas

**ADMINISTRATOR V (šifra DM 77) v Oddelku za upravne in skupne zadeve UE Ajdovščina**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba,
* znanje uradnega (slovenskega) jezika.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

**Prijava mora vsebovati:**

* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena,
* pisno izjavo kandidata, da za namen postopka zaposlitve dovoljuje Upravni enoti Ajdovščina pridobitev podatkov o izpolnjevanju pogojev za zasedbo delovnega mesta iz uradnih evidenc.

Zaželeno je, da kandidat k prijavi priloži kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Naloge delovnega mesta:**

* izvajanje nalog pisarniškega in blagajniškega poslovanja,
* upravna opravila, ki jih lahko opravljajo strokovno-tehnični javni uslužbenci,
* usmerjanje in informiranje strank ter posredovanje telefonskih klicev,
* oblikovanje in vodenje baz podatkov,
* opravljanje drugih nalog podobne zahtevnosti.

Izbrani kandidat bo opravljal dela in naloge blagajniškega in pisarniškega poslovanja v sprejemni pisarni Upravne enote Ajdovščina.

Skladno s četrtim odstavkom 28. člena ZDR-1 lahko delodajalec pri zaposlovanju preizkusi znanja in sposobnosti kandidatov za opravljanje dela, za katero se sklepa pogodba o zaposlitvi. Delodajalec ima ob upoštevanju zakonskih prepovedi pravico do proste odločitve, s katerim kandidatom, ki izpolnjuje pogoje za opravljanje dela, bo sklenila pogodbo o zaposlitvi (24. člen ZDR-1).

Z izbranim kandidatom bo sklenjeno delovno razmerje za nedoločen čas, s polnim delovnim časom. Izbran kandidat bo delo opravljal v prostorih Upravne enote Ajdovščina, Vipavska cesta 11b, Ajdovščina.

Osnovni plačni razred delovnega mesta administrator V je 5. plačni razred oz. 1.411,28 EUR bruto.  Pravica do izplačila osnovne plače se pridobi postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (ZSTSPJS, Uradni list RS, št. 95/2024).

Kandidat vloži prijavo v pisni obliki na obrazcu - vloga za zaposlitev, ki jo pošlje v zaprti ovojnici z oznako: "javna objava za delovno mesto Administrator V« na naslov: Upravna enota Ajdovščina, Vipavska cesta 11b, 5270 Ajdovščina, in sicer **v roku 3 dni** **po objavi** na osrednjem spletnem mestu državne uprave GOV.SI, <https://www.gov.si/zbirke/delovna-mesta/> in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: [ue.ajdovscina@gov.si](mailto:ue.ajdovscina@gov.si), pri čemer veljavnost prijave ni pogojena z elektronskim podpisom.

Neizbrani kandidati bodo o izboru pisno obveščeni najkasneje v osmih dneh po zaključenem postopku izbire. Obvestilo o končanem izbirnem postopku bo objavljeno na spletni strani <https://www.gov.si/zbirke/delovna-mesta/>.

Dodatne informacije o delovnem področju lahko pridobite pri Tatjani Bačar, tel. 05 36 43 224.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

mag. Oton Lahajnar

načelnik

Priloga:

- obrazec za zaposlitev

Poslati:

* objava na portal GOV.SI,
* objava na Zavodu RS za zaposlovanje